google/wiki40b huggingface dataset:
Hegeney

Poloha

Obec má rozlohu 1,76 km². Najvyšší bod je položený 209 m n. m. a najnižší bod 165 m n. m.

Obyvateľstvo

Počet obyvateľov obce je 381 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zámok Nové Město nad Metují

Zámok Nové Město nad Metují je zámok v Novém Měste nad Metují.

Dejiny

Zámok stojí na mieste staršej tvrdze. Pri založení bol zahrnutý do opevnenia mesta, je však od mesta oddelený výraznou priekopou. Bol rozšírený Pernštejnovcami počas 16. storočia a barokovo prestavaný v rokoch 1655 - [1661] podľa plánov Carla Luraga. V rokoch 1909 - 1913 bol upravený podľa plánov Dušana Jurkoviča pre nových vlastníkov, priemyselníkov Jozefa a Cyrila Bartoňa z Dobenína. Jurkovič navrhol aj originálnu zámockú záhradu s drevenými stavbami. V roku 1948 bol zámok Bartoňovcom skonfiškovaný. V štátnej správe zostal až do roku 1992, kedy bol v reštitúcii vrátený Josefovi Bartoňovi Dobenínovi a sprístupnený verejnosti.
Zámok je od roku 2008 chránený ako národná kultúrna pamiatka Českej republiky.

Architektúra

Zámok tvorí štvoruholník okolo nepravidelného dvora so stredovekou guľatou vežou zvanou Máselnice (názov dostala podľa podobnosti so zariadením na výrobu masla) v severnom nároží a renesančnými maľbami a sgrafitami vo dvore. Hlavný vchod je v smere od námestia a tvoria ho most cez priekopu a kamenný barokový portál. Pred zámkom je päť sôch putti (trpaslíkov) od Matyáša Bernarda Brauna z rokov okolo 1720, ktoré sem boli prenesené z Benátok nad Jizerou v roku 1913. V zámku je rad pozoruhodných priestorov s barokovou štukovou aj modernou výzdobou (Pavel Janák, František Kysela, Max Švabinský, ale tiež diela sochárov J. V. Myslbeka, Jana Štursu, Františka Bílka).
Na severozápad od zámku je terasová zámocká záhrada talianskeho štýlu s drevenými stavbami Dušana Jurkoviča, ktoré boli nedávno obnovené. Medzi ne patrí aj lávka pre peších v zámockej záhrade, ktorá pôvodne neslúžila verejnosti, ale iba majiteľovi zámku Cyrilovi Bratoňovi z Dobenína. Spájala dve časti záhrady predelené verejnou komunikáciou. Bola postavená v roku 1910 a Jurkovič sa tu nechal inšpirovať ľudovými stavbami zo slovenských Čičmian. Za rok (v sezóne) prejde lávkou tristo tisíc osôb. To ohrozovalo jej existenciu a tak do nej boli dodatočne zabudované skryté oceľové nosníky. Lávka je rozdelená na dve časti vežou, ktorá má tri podlažia a tvorí výrazný architektonický prvok. V parku pred zámkom je fontána z jedného kusa kameňa.
Severne od zámku, smerom k bývalej bráne, je budova bývalého pivovaru, kde je pomník Bedřicha Smetanu. Otec Bedřicha Smetanu František sem v roku 1818 prišiel ako nájomca do opraveného zámockého pivovaru. Až potom sa presunul do Litomyšle, kde sa Bedřich v roku 1824 narodil. Bedřich sa sem vracal však za svojimi príbuznými, za sesternicou Luisou, do ktorej sa zamiloval a napísal pre ňu Luisina polku.
Puceul

Poloha

Obec má rozlohu 20,09 km². Najvyšší bod je položený 82 m n. m. a najnižší bod 26 m n. m.

Obyvateľstvo

Počet obyvateľov obce je 942 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Backgammon

Backgammon (pôv. z angl., nem. Wurfzabel, čes. Vrhcáby) je stará dosková hra pre dvoch hráčov, v ktorej hrá dôležitú úlohu aj náhoda, ako aj schopnosti hráčov. Na hru je potrebné mať hraciu plochu, 15 kameňov pre každého hráča odlíšené farbou, je možné použiť napríklad kamene hry Go alebo Dámy, dve klasické šesťstenné hracie kocky, napríklad z hry Človeče nehnevaj sa a obyčajne aj zvláštnu stávkovú kocku.
Je to jedna z najstarších známych stolných hier, predpokladá sa, že sa hrala už v starovekom Egypte, hrali ju Sumeri, obyvatelia Mezopotámie či Peržania.

Pravidlá hry

Cieľom hry Backgammon je preniesť všetkých svojich 15 kameňov po vyznačenej dráhe najprv do vlastnej „ohradky“ a potom ich odstrániť z hracej plochy. Hráči sa striedajú, na začiatku každého ťahu hodí hráč oboma kockami a podľa výsledku hodu posunie niektorý svoj kameň (alebo kamene) o príslušný počet políčok smerom k ich cieľu. Na každom poli môže byť ľubovoľný počet kameňov jedného hráča (aj všetkých 15 na jednom poli). Ak však hráč ukončí ťah kameňom na poli, kde je jeden súperov kameň, „vyhodí“ ho, t. j. vráti ho až na začiatok jeho cesty, na tzv. bar. Na pole, na ktorom je viac ako jeden súperov kameň, sa ťahať nemôže. Kamene protihráčov sa pohybujú v navzájom protichodných smeroch. Keď má hráč všetky svoje kamene v poslednej časti hracej plochy, môže s nimi ťahať i mimo plochu, čím ich odstraňuje z hry. Hráč, ktorému sa podarí takto odstrániť všetky kamene, je víťazom.

Počítačové programy

Existuje mnoho počítačových programov, ktoré umožňujú hrať dvom ľuďom proti sebe (či už priamo na jednom počítači, alebo prostredníctvom Internetu), no takisto môžu hráči hrať proti počítačovému protivníkovi. Medzi najznámejšie (a najuznávanejšie) patrí napr. slobodný software GNU Backgammon.
Keďže v hre backgammon hrajú dôležitú úlohu hracie kocky, nie je možné použiť klasické algoritmy, známe napríklad z programov hrajúcich šach. Najčastejším riešením počítačového protivníka je preto využitie umelých neurónových sietí.
Castets-en-Dorthe

Poloha

Obec má rozlohu 8,69 km². Najvyšší bod je položený 56 m n. m. a najnižší bod 6 m n. m.

Obyvateľstvo

Počet obyvateľov obce je 1 198 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v krasokorčuľovaní 2012

Právo účasti

Právo zúčastniť sa majstrovstiev majú športovci krajín, ktoré sú členmi Medzinárodnej korčuliarskej únie a ktorí 1. júla 2011 dosiahli vekovú hranicu 15 rokov. Na základe výsledkov na predchádzajúcich majstrovstvách sveta majú jednotlivé krajiny právo nominovať medzi jedným až troma účastníkmi do každej disciplíny. Každý národný krasokorčuliarsky zväz si môže nastaviť vlastné kritériá, podľa ktorých nominuje svojich účastníkov. Okrem týchto základných pravidiel bola ako kvalifikačné kritérium určená minimálna hodnota technických elementov, ktorú museli športovci prekročiť.
Dolina Rybiego Potoku

Poloha

Zaberá plochu 11,5 km² a je približne 5,5 km dlhá. Z pravej strany ju ohraničuje Opalone (zalesnený a trávnatý chrbát vybiehajúci z Opalonego Wierchu) a Miedziane. Jej záver vytvárajú Mengusovské štíty, cez ktoré prechádza štátna hranica so Slovenskom až na Rysy. Tu sa obracia na sever k Veľkému Žabiemu štítu cez Malý Žabí štít a Sedem Granátov. Má jedinú bočnú dolinku – Dolinu za Mnichem. Ostatné jej časti vytvárajú obrovské kotly: Kocioł Morskiego Oka, Czarnostawiański Kocioł, Kocioł pod Rysami, ktorý uzatvára na severe Bula pod Rysami. Okrem týchto vysokopoložených kotlov pod hlavným hrebeňom, kadiaľ vedie štátna hranica, je Mięguszowiecki Kocioł a Kocioł Czarnego Stawu. Na dne doliny sú dve plesá – Morské oko a Czarny Staw pod Rysami. Z Morského oka vyteká Rybi Potok, ktorý vteká do Białky (Bielej vody). Pod Morským okom potok vytvára tri malé plieska Rybie Stawki (Małe Morskie Oko, Żabie Oko a Małe Żabie Oko). Na moréne Morského oka stojí veľká turistická chata, ktorá nesie meno Stanisława Staszica.

Príroda

Dolinu vyformoval ľadovec. Zanechal po sebe morény, kotly, príkre svahy a vyhladené skaly. V doline sa nachádzajú všetky pre Vysoké Tatry charakteristické vegetačné poschodia. Veľmi cenné a zachované sú smrekové porasty. V doline je pestrá flóra, ktorá pozostáva z približne 350 druhov cievnatých rastlín, z ktorých približne 170 druhov sa zaraďuje medzi vysokohorské. V doline možno stretnúť raticovú zver, medvede, svište a kamzíkov.

Turistika

Dolina je obľúbeným cieľom turistov. Turistické trasy vedú na turistickú chatu i ku Morskému oku. Od nej cez chrbát Opalonego do Doliny Pięciu Stawów Polskich. Rovnako okolo Morského oka nad Czarny Staw a ďalej na Rysy alebo cez Kazalnicę na Mengusovské sedlo, cez Dolinu za Mnichem na Chałubińského bránu alebo cez Szpiglasowu Przełęcz a ďalej do Doliny Pięciu Stawów Polskich. Morské oko spája cez Lysú Poľanu cesta zo Zakopaným
Champier

Poloha

Obec má rozlohu 14,43 km². Najvyšší bod je položený 631 m n. m. a najnižší bod 470 m n. m.

Obyvateľstvo

Počet obyvateľov obce je 1 201 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malauzat

Poloha

Obec má rozlohu 5,99 km². Najvyšší bod je položený 562 m n. m. a najnižší bod 377 m n. m.

Obyvateľstvo

Počet obyvateľov obce je 1 045 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marcillac

Poloha

Obec má rozlohu 32,23 km². Najvyšší bod je položený 82 m n. m. a najnižší bod 7 m n. m.

Obyvateľstvo

Počet obyvateľov obce je 1 184 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hrodna

Hrodna (rus. Grodno, nem. Garten, lit. Gardinas) je mesto v Bielorusku.
Žije tu 317 366 obyvateľov (odhad z roku 2005).
Chênex

Poloha

Obec má rozlohu 5,38 km². Najvyšší bod je položený 724 m n. m. a najnižší bod 436 m n. m.

Obyvateľstvo

Počet obyvateľov obce je 677 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Iránska filozofia

Grécko-perzská éra

V čase intenzívnej grécko-perzskej kultúrnej interakcie sa zaslúžila perzská kultúra o vznik grécko-rímskeho stoicizmu. Je tiež známe, že aj filozofi Táles alebo Sokrates podnikali cesty do oblasti Perzie, avšak nedochovali sa o tom priame záznamy v perzskom písomníctve.

Mazdakizmus

Mazdak († 524/528 n.l.) bol proto-socialistický perzský reformátor, ktorý nadobudol široký vplyv za vlády sasánskeho kráľa Kávada I. Perzského. Vyhlásil sa za Božieho proroka, pričom propagoval spoločné vlastníctvo a programy sociálneho zabezpečenia. Mazdakovo učenie je volaním po sociálnej revolúcii, pričom ho označujeme za predstaviteľa raných, proto-komunistických ideí.

Klasická islamská iránska filozofia

Intelektuálna tradícia Perzie bola mimoriadne obohatená práve šírením islamského náboženstva v oblasti. Medzi hlavné školy klasickej islamskej filozofie zaraďujeme pôsobiská v Šíraze, Chorasáne, Maraghehu, Isfaháne a Teheráne.

Iránsky iluminacionizmus

Iluminačná filozofia (alebo filozofia osvietenia) bola ako samostatná vetva islamskej iránskej filozofie založená v 12. storočí mysliteľom menom Shahab al-Din Suhrawardi. Škola kombinovala Avicennovu tvorbu s konceptami a múdrosťou starovekej perzskej filozofie, pričom filozof Suhrawardi obohatil smer aj svojimi inovatívnymi ideami. Iluminacionizmus bol významne ovplyvnený helenistickým novoplatonizmom.

Transcendentná filozofia

Transcendentná filozofia je škola islamskej filozofie, ktorú založil Mulla Sadra (1571 – 1640) v 17. storočí. Mulla Sadra priniesol nový filozofický pohľad na povahu skutočnosti a vytvoril v islamskej filozofii pojmové a konceptuálne podmienky pre prechod od esencializmu k existencializmu, a to oveľa skôr, než k tomu došlo v dejinách západnej filozofie.

Súčasná iránska filozofia

Filozofia aj v súčasnosti zostáva v Iráne obľúbeným študijným odborom. V porovnaní so západným štýlom univerzít je filozofia v Iráne pevnou súčasťou štúdia práve v náboženských inštitúciách. Filozofická literatúra tu patrí medzi najvydávanejšie literárne žánre a čo do počtu vydaných kníh patrí na prvé miesta vo svetovom meradle.
Najvplyvnejšou súčasnou filozofickou školou je transcendentná filozofia Mullu Sadru a jeho nasledovateľov. Predstavuje nadviazanie na dávne metafyzické koncepty v kombinácii s mysticizmom a islamskými náboženskými ideami. Na druhej strane sa myslenie v Iráne čoraz viac zoznamuje s pestrými prekladmi filozofických diel analytickej i kontinentálnej západnej tradície. Komentovaní sú najmä Wittgenstein, Searle a Kripke z analytickej vetvy, ďalej Nietzsche, Heidegger a Foucalt z kontinentálnej vetvy. Nemenej významnou vzhľadom na vplyv islamu zostáva filozofia náboženstva.
Iránski filozofi publikujú od roku 1972 v popredných žurnáloch ako napríklad Falsafeh alebo Hikmat va Falsafeh (z katedry filozofie na univerzite v Teheráne), ale v krajine je vydávaných pomerne veľa aj iných filozofických časopisov.
Muškátový kvet

Muškátový kvet je korenina, ktoré sa získáva z tropickej dreviny muškátovníka voňavého (Myristica fragrans). Plodom tohoto stromu je bobuľa, v ktorej dozrieva semeno, muškátový orech uzavretý v miešku. Zrelé plody praskaju, orechy sa vyberajú a sušia. Po vysušení sa z ich povrchu obrúsi miešok a rozomelie na muškátový kvet. Orechy sa ďalej sušia nad ohňom z drevného uhlia až do hnedého sfarbenia, potom sa ponárajú do vápenného mlieka a dosušia sa. Jemný biely obal z vápna ich chráni pred plesňami.
Ideálny vzťah

Ideálny vzťah je vzťah medzi myslenými objektmi, ktoré existujú vnútri nášho vedomia. Existencia ideálnych vzťahov myslených objektov sa overuje ľudskou duchovnou činnosťou alebo logickými kritériami odvodenými od praxe (logickou neprotirečivosťou, konštruovateľnosťou).
Fréthun

Poloha

Obec má rozlohu 7,92 km². Najvyšší bod je položený 60 m n. m. a najnižší bod 0 m n. m.

Obyvateľstvo

Počet obyvateľov obce je 1 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Asópos

Asópos alebo Ásópos alebo Asopos (po grécky Ἀσωπός - Asópos/iný prepis:Ásópos; po latinsky Asopus) je v starogréckej mytológii syn Titana Okeana a jeho manželky Tethys, boh rovnomennej rieky v Boiótii.
Bol otcom nymfy Aigíny, matky kráľa Aiaka, ktorý sa stal po smrti jedným zo sudcom v Hádovej podsvetnej ríši. Podľa niektorých mýtov bol aj otcom Diovej milenky Antiopy, matky tébskych kráľov Amfíona a Zétha.
Stará Nitra

Dĺžka

Stará Nitra má celkovú dĺžku 21,5 km. Dĺžka siete kanálov je 36,66 km.

Mestá a obce v povodí (v smere toku)

Nové Zámky, Nesvady, Imeľ, Martovce, Komárno
Life After Death

Pozadie

Rok pred vydaním si The Notorious B.I.G. zobral za ženu Faith Evansovú, stal sa ikonou Westside-Eastside vojny a robil hosťa na rôznych albumoch. Bol zavraždený dva týždne pred jeho vydaním. Albumu sa predalo počas jedného týždňa 690 000 kópií.

Dopad a vplyv

I keď bol vydaný po jeho smrti, Life After Death znamenal štylistickú zmenu z gangsta rapu na komerčnejší hlavný prúd. Po vydaní Life After Death Puff Daddyho Bad boy Records pokračoval v zbližovaní popu a gangsta rapu, no zmienky o násilí a predávania drog pokračovali tak ako i gangsterská rétorika. Zmenil sa len štýl produkcie z predošlého temného beatu na čistejší, napríklad ako na singli "Mo Money Mo Problems".
Album produkovali Deric "D-Dot" Angelettie, Carlos "July Six" Broady, Ron "Amen-Ra" Lawrence a Nashiem Myrick, ale aj známi producenti ako Dj Premier a RZA.

Beefy

Veľa piesní na oboch diskoch obsahuje nepatrné odkazy na Biggieho rivalov (tiež zvané diss-y), ako napríklad skladba "Kick in the Door", ktorá bola smerovaná na raperov ako Nas, Jeru the Damaja, Raekwon a Ghostface Killah. V piesňach ako "Notorious Thugs", "Long Kiss Goodnight", "My Downfall" a v "What's Beef" sa vraj nachádzajú dissy, no priatelia a skupina Junior M.A.F.I.A. to vyvrátili, pretože nechceli raperskú vojnu ešte viac vystupňovať.
LG Thrive

LG Thrive P506 je androidový smartfón, ktorý vyrábala spoločnosť LG Electronics. Predstavený a uvedený bol v apríli 2011.
Obsahuje TFT kapacitný dotykový displej s rozlíšením 320 x 480 bodov s bodovou hustotou 180 ppi a operačný systém Android 2.2.
Používa systém na čipe Qualcomm MSM7227 Snapdragon S1 s procesorom 600 MHz ARM 11 a grafickým procesorom Adreno 200. Kapacita vnútorného úložiska je 160 MB, rozšíriteľná microSD kartou do 32 GB, pričom 2 GB karta je súčasťou dodávky.
Primárna kamera má rozlíšenie 3,15 MP, sekundárna kamera chýba. Batéria je odnímateľná typu Li-Ion s kapacitou 1500 mAh.
Mníchova Lehota

Poloha a prírodné podmienky

Obec sa nachádza na rozmedzí Strážovských vrchov a Považského Inovca. Obe pohoria rozdeľuje Jastrabianske sedlo Obcou preteká Turniansky potok.
Blízko obce sa v minulosti ťažil veľmi čistý dolomit, dnes je pri obci funkčný kameňolom na vápence, ktorý siaha až k Trenčianskym Miticiam. V miestnej časti Járky je drvička.

Dejiny

Obec bola po prvýkrát spomenutá v listinách v roku 1439. Podľa predpokladov sa v okolí dnešnej obce v minulosti nachádzal kláštor, ktorý zrejme zanikol počas Tatárskeho vpádu. Do súčasnosti sa v obci zachoval gotický Kostol najsv. Trojice zo 14. storočia. V roku 1671 bol v katastrálnom území obce v Jastrabianskom sedle vystavaný hrádok Tanistravár (hrádok Tanistra). V roku 1708 po bitke pri Trenčíne Mníchova Lehota vyhorela, bolo tu pochovaných asi 500 padlých bojovníkov. Na začiatku 20. storočia bola obec známa pod maďarským menom Barát-Lehota.
V roku 1901 bola vystavaná cez obec železnica spájajúca Trenčín s Nitrou. V roku 1912 bola obec spojená úzkokoľajnou železnicou so Soblahovom a Kubrou pri Trenčíne, kde bola vybudovaná píla. Drevo sa sem dopravovalo z Považského Inovca.

Od 3. do 8. apríla 1945 prechádzal územím obce front. Väčšina obyvateľov sa po bombardovaní obce ukrývala v horách.
Politik

Politik je človek, ktorý sa aktívne zaoberá politikou, ktorý sa angažuje v rámci politického úradu (napr. ako člen vlády, poslanec parlamentu a pod.) alebo politickej strany. Vysoko postavený politik, ktorý sa podiela na vedení štátu, sa označuje ako štátnik (obyčajne v prípade obzvlášť rešpektovaného politika, oplývajúceho znalosťami, zručnosťou a víziou pri vedení štátu).
Politik, ktorý sa angažuje na obecnej úrovni (resp. na úrovni mesta alebo mestskej časti) sa často označuje ako komunálny politik. Za komunálnych politikov sa na Slovensku teda pomenúvajú starostovia (resp. primátori) a poslanci obecného (resp. mestského) zastupiteľstva.
Canet-de-Salars

Poloha

Obec má rozlohu 29,97 km². Najvyšší bod je položený 870 m n. m. a najnižší bod 713 m n. m.

Obyvateľstvo

Počet obyvateľov obce je 416 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coulgens

Poloha

Obec má rozlohu 11,7 km². Najvyšší bod je položený 127 m n. m. a najnižší bod 65 m n. m.

Obyvateľstvo

Počet obyvateľov obce je 482 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trévières

Poloha

Obec má rozlohu 11,7 km². Najvyšší bod je položený 46 m n. m. a najnižší bod 0 m n. m.

Obyvateľstvo

Počet obyvateľov obce je 938 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Normanville (Eure)

Poloha

Obec má rozlohu 9,14 km². Najvyšší bod je položený 142 m n. m. a najnižší bod 42 m n. m.

Obyvateľstvo

Počet obyvateľov obce je 1 085 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
IP Multimedia Subsystem

Dejiny

IMS vznikol v roku 1999.
Sanary-sur-Mer

Poloha

Obec má rozlohu 19,23 km². Najvyšší bod je položený 446 m n. m. a najnižší bod 0 m n. m.

Obyvateľstvo

Počet obyvateľov obce je 15 844 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Virológia

Virológia (z latinského virus: jed a gréckeho logos: učenie) je biologická veda. Predmetom jej skúmania sú nebunkové organizmy – vírusy, a subvirálne častice: virusoidy a viroidy. Zaoberá sa ich štruktúrou, taxanomiou, chorobami, ktoré spôsobujú a technológiami ich izolácie a využitia ich vo vede. Vedec zaoberajúci sa virológiou sa volá virológ. Virológia v mnohých oblastiach hraničí s ďalšími vedami: biochémia, molekulárna biologia, epidemiológia alebo imunológie.
Hlavným odvetvím virológie je klasifikácia vírusov. Vírusy môžu byť klasifikované podľa napadnutej hosťovskej bunky: živočíšne vírusy, rastliné vírusy, vírusy napádajúce huby a kvasinky (mykopatogénne vírusy) a tzv. bakteriofágy, ktoré napádajú baktérie. Ďalším kritériom klasifikácie môže byť aj ich tvar. Ale najrozšírenejším kritériom ich klasifikácie je typ nukleovej kyseliny, ktorú využívajú na svoju replikáciu v hostiteľskej bunke: DNA vírusy, RNA vírusy a vírusy so spätnou transkriptázou (napr.retovírusy a onkovírusy). Najnovšia správa Medzinárodnej komisie taxanómie vírusov (ICTV) uviedla 5450 vírusov zoradených do 2000 druhov, 283 rodov, 73 čeľadí a 3 rádov.
Pravdepodobne hlavnou motiváciou virológie je spoznať vírusy a ich nezastupiteľné miesto v ekosystémoch ako aj hlavnou príčinou mnohych chorôb napr. nádcha, chrípka, besnota, žltačka typu A, B,a C, červienka (osýpky), kiahne alebo AIDS a často sú aj jedným z hlavných pôvodcov rakoviny alebo leukémie.
Hlavnou obranou tela bunkových organizmov je ich imunita. V dnešnom svete sa využíva vakcinácia ako účinná metóda ochrany pred chorobami spôsobujucími prvokmi, baktériami a vírusmi.
Réthoville

Poloha

Obec má rozlohu 3,43 km². Najvyšší bod je položený 45 m n. m. a najnižší bod 0 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Obtokový ventil turbodúchadla

Obtokový ventil turbodúchadla (anglicky wastegate) odkláňa výfukové plyny od turbíny turbodúchadla v systéme spaľovacieho motora. Odklonom výfukových plynov sa riadi rýchlosť otáčok turbíny. Hlavnou funkciou obtokového ventilu je regulácia maximálneho plniaceho tlaku v systémoch turbodúchadlom prepĺňaných motorov aby nedošlo k poškodeniu motora alebo samotného turbodúchadla.

Externý obtokový ventil

Externý obtokový ventil je samostatný a obsahuje v sebe mechanizmus, ktorý je typický pre turbodúchadlá bez interného ventilu. Externý ventil potrebuje špeciálne zhotovené výfukové zvody s určeným potrubím vedúcim cez obtokový ventil. Externé ventily sú tak súčasťou výfukového systému. Externé ventily sú často používané pre svoju väčšiu presnosť vo vysokovýkonných aplikáciách.

Atmosférický obtokový ventil

Takýto druh ventilu vypúšťa nadbytočné výfukové plyny priamo do okolia, na rozdiel od toho aby ich prepustil do výfuku za turbodúchadlo. Takýto ventil je konštruovaný kvôli predchádzaniu turbulencie v výfukových plynoch a tiež kvôli redukovaniu spätného tlaku vo výfukovom systéme. Vypúšťacie potrubie atmosférického ventilu sa tiež nazýva screamer pipe (v preklade kričiace potrubie), a to hlavne kvôli netlmeným výfukovým plynom, ktoré sú vypúšťané s veľkým hlukom.
Super Mario Bros.

Dej

Hubové kráľovstvo (angl. Mushroom Kingdom) bolo napadnuté armádou Koopa korytnačiek pod vedením zlého draka Bowsera. Ten uniesol vládnucu princeznú Peach a je na hrdinskom inštalatérovi Mariovi, aby prešiel cez nebezpečné krajiny, porazil Bowsera v jeho hrade a Peach zachránil.

Hra

Hra je rozdelená na 8 svetov, pričom každý svet je zložený zo 4 levelov. Levely majú 4 rôzne, graficky odlišné scenérie, ktoré sa počas hry striedajú: pozemný svet kráľovstva, podzemie, podvodný svet a Bowserove hrady. Mario (alebo jeho brat Luigi v prípade hry dvoch hráčov) musí prejsť každý level vyhýbajúc sa nebezpečným prekážkam a nepriateľom, pričom zbiera mince a bonusové predmety, ktoré mu dávajú rôzne superschopnosti.
V hre existujú 4 druhy zbierateľných predmetov: mince (ktoré zvyšujú hráčove skóre), červené huby (ktoré zväčšia Mariovu veľkosť a umožnia mu byť raz zranený nepriateľom bez toho, aby prehral level), kvetiny (ktoré Mariovi umožňujú strieľať ohnivé gule) a zelené huby (extra život).
Levely sú prejdené buď tak, že Mario vyskočí na vlajkový stožiar na ich konci, alebo v prípade každého štvrtého levelu tak, že Mario musí poraziť Bowsera v jeho hrade. Avšak každý Bowser, okrem posledného, je iba napodobeninou (čo sa dá odhaliť ak ich Mario porazí triafaním ohnivých gúľ). Na konci prvých siedmych hradov Mario stretne Toada, drobného obyvateľa Hubového kráľovstva, ktorý sa mu poďakuje za záchranu, ale informuje Maria o tom, že princezná je v inom hrade.
Ak Mario spadne do jamy, alebo sa zraní dotykom s nejakým nepriateľom či ohnivou prekážkou, hráč stratí jeden život a level sa reštartuje. Každý hráč začína hru s 3 životmi, po ktorých strate sa reštartuje celá hra, ale hráči majú možnosť získať viac životov zbieraním vzácnych zelených húb. Druhým spôsobom získania extra života je nazbieranie 100 mincí.
Režim hry dvoch hráčov funguje tak, že prvý hráč ovláda Maria a druhý ovláda Luigiho, pričom hráči sa v leveloch postupne striedajú (nie je možná súčasná hra dvoch postáv naraz).

Verzie

V nasledujúcich desaťročiach bola hra viackrát znovu vydaná na mnohých iných konzolách Nintenda, buď ako port, alebo ako graficky vylepšený remake (napríklad v kompilácii "Super Mario All-Stars" pre Super Nintendo Entertainment System).
V roku 1987 tiež vyšla Game & Watch "Super Mario Bros." konzola, ale ide o inú, drasticky zjednodušenú hru s rovnakým motívom.